**ZAPISNIK**

**41. SEJE STRATEŠKEGA SVETA ZA ZDRAVSTVO**

**(SSZ)**

četrtek, 25. 04. 2024

Prisotni člani: dr. Erik Brecelj, mag. Dorjan Marušič, Anka Rode, dr. Igor Švab, dr. Grega Strban, Marjan Pintar, Hajdi Kosednar, Tjaša Sobočan, mag. Gregor Cuzak, dr. Denis Pavliha, mag. Mira Šavora, dr. Petra Došenović Bonča, mag. Dolores Kores.

Odsotni: dr. Vojko Flis, dr. Peter Radšel, mag. Alan Medveš, mag.Tamara Kozlovič, Peter Svetina, Ana Šinkovec, dr. Iztok Takač, Simona Pirnat Skeledžija, mag. Ana Vodičar, mag. Renata Rajapakse, dr. Janez Poklukar, Gorazd Podbevšek, dr.Tit Albreht, dr. Radko Komadina, Monika Ažman, mag. Egon Stopar, Tjaša Sobočan,

Ostali prisotni: dr. Metka Paragi, Erik Scheriani, Nuša Kerč, doc. dr. Marko Jug, Urška Štorman.

Sejo Strateškega sveta za zdravstvo, ki se je pričela ob 16.00 uri, je vodil predsednik Strateškega sveta za zdravstvo dr. Erik Brecelj.

Dnevni red:

1.        Potrditev dnevnega reda.
2.        Potrditev zapisnika 40. seje SSZ.

3. Delo zdravnikov in nagrajevanje dela.

4.        Ukrepi za hitrejše zaposlovanje tujcev v zdravstvu (Anka Rode).
5.        Predlogi za naslednjo sejo.

6. Razno.

**AD/1**

SSZ je soglasno potrdil dnevni red.

**SKLEP ŠT. 1**: SSZ je potrdil predlagani dnevni red.

**AD/2**

SSZ je soglasno potrdil zapisnik 40. seje SSZ.

**SKLEP ŠT. 2**: SSZ je potrdil zapisnik 40. seje SSZ.

**AD/3**

Dr. Grega Strban je zbral vse dodatne konkretne predloge članov SSZ o možnostih dela zdravnikov in zdravstvenih delavcev, stimulaciji dela pri svojem delodajalcu in odnosu do dela pri drugem delodajalcu ter širše in jih pregledno predstavil na seji.

Člani SSZ so razpravljali o posameznih predlogih in se do njih opredeljevali.

**SKLEP ŠT. 3**: Dr. Strban bo naslednje seje pripravil evalvacijo vseh predlogov do katerih se bodo člani dokončno opredelili in jih potrdili.

**AD/4**

Gospa Anka Rode je predstavila ukrepe za hitrejše zaposlovanje tujcev v zdravstvu zbrane v Predlogu zakona o spremembah in dopolnitvah Zakona o interventnih ukrepih na področju zdravstva, dela in sociale ter z zdravstvom povezanih vsebin (ZIUZDS).

**SKLEP ŠT. 4**: SSZ predlaga, da se vladi predlaga v obravnavo Predlog zakona o spremembah in dopolnitvah Zakona o interventnih ukrepih na področju zdravstva, dela in sociale ter z zdravstvom povezanih vsebin (ZIUZDS).

**AD/5**

Na naslednji seji 20.5. bodo člani SSZ nadaljevali z obravnavo dela zdravnikov in zdravstvenih delavcev ter nagrajevanjem dela.

Seja se je zaključila ob 19.30 uri.

Zapisala: dr. Metka Paragi

Pregledal:

dr. Erik Brecelj

predsednik Strateškega sveta za zdravstvo